
1.	 UVOD
 Razvoj kurikuluma i kvalitete odgojno-obrazovne prakse vrtića dugotrajan je proces koji je rezultat zajedničkog promišljanja i rada svih koji u njemu sudjeluju. Razvoj se događa paralelno s razvojem novih vrijednosti, razumijevanja i znanja odgojitelja i drugih djelatnika vrtića te im je zbog toga potrebno osigurati kontinuirani profesionalni razvoj. Kvalitetu i perspektivu razvoja odgojno-obrazovne prakse i kurikuluma vrtića određuje i njegova „otvorenost“ prema van koja uključuje spremnost na uspostavljanje suradničkih odnosa djelatnika s obiteljima djece, drugim vrtićima i ostalim relevantnim institucijama te spremnost na povezivanje sa stručnjacima i svim važnim tijelima lokalne zajednice. Svijest djelatnika vrtića o važnosti povezivanja sa širim društvenim kontekstom posebno je važna kako bi vrtić mogao kvalitetno funkcionirati u sklopu šire društvene zajednice.
Kurikulum Dječjeg vrtića „Selnički zvončići“ izrađen je na temelju načela, vrijednosti i ciljeva koje promiče Nacionalni kurikulum za rani i predškolski odgoj i obrazovanje:
1.1.  Načela 
 Načela od koji se polazi temelj su i uporište pri izradi i primjeni Kurikuluma Dječjeg vrtića „Selnički zvončići“ (u daljnjem tekstu: Vrtić), a podrazumijevaju: 
-	 fleksibilnost odgojno-obrazovnog procesa u vrtiću; 
-	 partnerske odnose unutar i izvan ustanove (s roditeljima, lokalnom i širom zajednicom…); 
-	 kontinuitet u odgoju i obrazovanju; 
-	 otvorenost za kontinuirano učenje i spremnost na unaprjeđivanje prakse.
1.2.  Vrijednosti 
 Vrijednosti u oblikovanju i realizaciji Kurikuluma jednake su vrijednostima Nacionalnog kurikuluma. One usmjeravaju odgojno-obrazovno djelovanje individualnoj i društvenoj dobrobiti (kakvu se djecu i kakvo se društvo želi razviti). Vrijednosti od kojih se polazi su:
-	 znanje;
-	 identitet;
-	 humanizam i  tolerancija;
-	 odgovornost;
-	 autonomija;
-	 kreativnost.
	    1.3. Ciljevi 
 Ciljevi Kurikuluma su organizirati odgojno-obrazovni rad usmjeren na dijete i njegovu dobrobit (osobnu, emocionalnu, tjelesnu, obrazovnu i socijalnu), jednakost prava za sve te njegov cjelovit integrirani razvoj, odgoj i učenje kao i razvoj kompetencija putem:
-	 organizacijskih uvjeta utemeljenih na suvremenim shvaćanjima učenja djeteta;
-	 planiranjem i promišljanjem odgojno-obrazovne prakse kojom se ostvaruju dobrobiti za dijete;
-	 zajedničkog življenja djece i odraslih različite kronološke dobi (njihovo međusobno  uvažavanje, tolerancija, poštivanje različitosti i dr.)
Trajno nastojanje u radu i razvoju Vrtića usmjereno je na kontinuirano promišljanje i utemeljivanje vrijednosnih uporišta u usklađivanju različitih sastavnica našeg kurikuluma. Polazeći od načela fleksibilnosti svih čimbenika odgojno-obrazovnog procesa nastojimo razvijati vrtić kao zajednicu koja je otvorena za propitivanje postojećih teorija i koncepata i odgovorna u donošenju odluka vezanih uz razvoj, učenje i socijalni život djece. Osiguravanje dobrobiti za dijete, temeljeno na shvaćanju djeteta kao cjelovitog bića i prihvaćanjem integrirane prirode njegova učenja, odrednica je naših nastojanja u procesu razvoja ključnih kompetencija djeteta.
2.	 PROSTORNO-MATERIJALNO OKRUŽENJE
 	 Prostorno-materijalno okruženje često se naziva ogledalom implicitne pedagogije (prikrivenih stavova, vrijednosti i uvjerenja) odraslih. Već pri samom ulasku u sobu dnevnog boravka kao i u prostorije Vrtića moguće je prepoznati odvija li se u skupini i Vrtiću odgojno-obrazovni proces prema suvremenim ili tradicionalnim shvaćanjima učenja djeteta, a kako bismo stvorili okruženje u kojem bi dijete imalo priliku ostvariti svoj puni potencijal, najvažnije načelo kojim je potrebno voditi se prilikom organizacije prostorne, socijalne i vremenske dimenzije jest fleksibilnost. 
	 U fleksibilno organiziranom odgojno-obrazovnim radu djeca odabiru prostor u kojem će boraviti, materijal koji će istraživati, vrijeme koliko će sudjelovati u aktivnosti, vršnjake ili odrasle koji mu u tom trenutku odgovaraju… Također, takva se organizacija odražava u strukturi prostora i razmještaju koji omogućava djeci npr. rad u manjim skupinama (centri aktivnosti). Što se tiče ponuđenih materijala i poticaja u centrima aktivnosti, oni trebaju zadovoljavati integriranu prirodu učenja djeteta i individualne razvojne mogućnosti. Poticaji trebaju biti:
-	 sadržajno bogati;
-	 raznovrsni;
-	 raznoliki;
-	 promišljeni (izazivati znatiželju i istraživanje te izražavanje);
-	 stalno dostupni;
Dosadašnjim radom na oblikovanju prostorno materijalnog i socijalnog okruženja djeci je omogućeno svakodnevno aktivno učenje (istraživanjem, eksperimentiranjem, otkrivanjem), zadovoljavanje različitih interesa i mogućnost interakcije sa različitim sadržajima učenja, kao i sloboda i bogatstvo susreta, interakcija i komunikacije s vršnjacima i odraslima. 
3.	 PROGRAM
 	 3.1. Redovni program
 Cilj redovitog programa jest stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i, posredno njegova obiteljskog života, te osiguravanje takvih uvjeta koji jamče razvoj svih sposobnosti djeteta i osiguravaju jednake mogućnosti svoj djeci kroz zadovoljavanje specifičnih komunikacijskih, razvojnih i obrazovnih potreba djeteta, te osmišljavanje aktivnosti u kojima će dijete moći iskazivati svoje potencijale. Temeljno polazište našeg rada čini Nacionalni kurikulum za rani i predškolski odgoj i obrazovanje (2015.) i kurikulumski ciljevi navedeni na početku ovog dokumenta. U cjelodnevnom redovitom programu stvaramo uvjete za zadovoljavanje osnovnih i posebnih potreba djeteta, djelujemo na poticanju cjelovitog razvoja djeteta:
-	 tjelesnog i psihomotornog razvoja,
-	 socijalno-emocionalnog razvoja ličnosti,
-	 spoznajnog i govornog razvoja,
-	 komunikacije,
-	 izražavanja i stvaralaštva.
Polazeći od individualnih potreba djeteta, a u interakciji s roditeljima i društvenim okruženjem, planiramo zadaće, sadržaje i aktivnosti za svaku dobnu skupinu djece (od prve do sedme godine života). U program uključujemo i roditelje, uvažavajući ih kao partnere u odgojno-obrazovnom procesu i stvaramo preduvjete za zajedničko kreiranje i provedbu programa. Na taj način usklađujemo odgoj u obitelji i izvan nje. Suradnjom s roditeljima i njihovim uključivanjem u neposredni odgojno-obrazovni rad Vrtića, nastojimo usmjereno djelovati na dijete. Program se dodatno obogaćuje kazališnim predstavama za djecu, različitim posjetima i izletima te ostalim kulturno-zabavnim sadržajima primjerenim djeci.
	 3.2 Kurikulum predškole
 Kurikulum predškole podrazumijeva kurikulum namijenjen odgojno-obrazovnome radu s djecom u godini prije polaska u školu. Kurikulum predškole se u svojoj provedbi naslanja na ciljeve, načela, vrijednosti i polazišta Nacionalnog kurikuluma. 
Nacionalni kurikulum za rani i predškolski odgoj i obrazovanje usmjeren je prema ostvarivanju specifičnih ciljeva (osiguranju dobrobiti za dijete, poticanju cjelovitog razvoja, odgoja i učenja djece, razvoju kompetencija te ostvarivanju prava djece na jednake šanse, tj. ostvarivanju jednakih prava za sve), utemeljen je na specifičnim polazištima (postojećim dokumentima i suvremenom shvaćanju djeteta i organizacije vrtića) i odražava specifična načela (fleksibilnost odgojno-obrazovnoga procesa, partnerstvo vrtića s roditeljima i širom zajednicom, osiguranje kontinuiteta u odgoju i obrazovanju, otvorenost za kontinuirano učenje te spremnost na unapređivanje prakse) i vrijednosti (znanje, identitet, solidarnost i tolerancija, odgovornost, autonomija i kreativnost). 
Kurikulum predškole treba uzeti u obzir specifičan kontekst odrastanja djeteta tj. okruženje u kojem živi dijete, kao i ustanovu u kojoj se provodi kurikulum predškole. 
Planiranje kurikuluma predškole temelji se na jednakim polazištima, ciljevima i načelima kao i kurikulum vrtića. 
3.2.1.	 Planiranje odgojno-obrazovnog rada s djecom u godini pred polazak u školu
Odgojno-obrazovni rad s djecom u godini prije polaska u školu planira se i oblikuje cjelovito (tematski, projektno), a ne parcelizirano (kao međusobno nepovezane aktivnosti, izdvojena područja učenja, uvježbavanje posebnih vještina i sl.). 
U kurikulumu predškole planiraju se kontekstualni uvjeti (okruženje) za održavanje različitih odgojno-obrazovnih aktivnosti i stjecanje raznovrsnih odgojno-obrazovnih iskustava djece, a ne precizan tijek njihovih aktivnosti niti fragmentirani sadržaji učenja.
Kurikulum predškole usmjeren je prema razvoju različitih kompetencija djece te odražava sljedeća načela:
-	 Kompetencije djece su razvojne, a ne statične pa se potiče njihov razvoj i prati kontinuirano, a ne jednokratno ili povremeno (jednokratnim, periodičkim mjerenjem);
-	 Uspješnost djeteta u obavljanju određenih aktivnosti određuje splet više različitih kompetencija čiji se pojavni oblici suptilno pretapaju s pojavnim oblicima mnogih drugih kompetencija. Zato se kompetencije djece procjenjuju cjelovito, a ne izdvojeno iz konteksta cjeline ostalih;
-	 Djeca jednake kronološke dobi mogu se u velikoj mjeri razlikovati po svojim razvojnim mogućnostima i kompetencijama. Zato se kompetencije potiču i promatraju u kontekstu razvojnih mogućnosti svakog djeteta posebno, a ne njegove kronološke dobi. 
-	 Posebna pažnja posvećuje se kompetencijama koje u ranoj dobi predstavljaju okosnicu razvoja svih ostalih, a osobito razvoju samopoštovanja, samopouzdanja i pozitivne slike djeteta o sebi.
Kurikulumom predškole potiče i osnažuje razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije (Recommendation of the European Parliament and of the Council for lifelong learning 2006/962/EC), a to su:
1. Komunikacija na materinskom jeziku
2. Komunikacija na stranim jezicima
3. Matematička kompetencija i osnovne kompetencije u prirodoslovlju
4. Digitalna kompetencija
5. Učiti kako učiti
6. Socijalna i građanska kompetencija
7. Inicijativnost i poduzetnost
8. Kulturna svijest i izražavanje
Navedene ishodišne kompetencije kojima bi djeca do polaska u školu trebala ovladati predstavljaju orijentacijski okvir u planiranju ciljeva i zadaća u radu s djecom u programu predškole te u procjenjivanju postignuća djeteta. Konkretni sadržaji i aktivnosti kojima bi se navedene kompetencije mogle razvijati nisu navedeni. Njih će odgajatelji osmišljavati u skladu s razvojnim sposobnostima svakog djeteta, aktualnim potrebama i interesima djece, prema aktualnim događanjima te specifičnostima skupine predškole.
	 3.3. Program učenja stranog jezika
 Dijete rane i predškolske dobi strani jezik uči u poticajnome jezičnom kontekstu kroz igru  i drugim aktivnostima za što se koristi situacijski pristup učenju. Poučavanje stranoga jezika provodi se posebno oblikovanim metodičkim postupcima u suradnji sa Školom stranih jezika i glazbe Žerjav, Carinski odvojak 1, 40 000 Čakovec. Strani jezici uključeni su i u svakidašnjim odgojno-obrazovnim aktivnostima Vrtića.
4.	 PRAĆENJE, REALIZACIJA I EVALUACIJA ODGOJNO-OBRAZOVNOG PROCESA
	 4.1. Zadaće za praćenje, realizaciju i evaluaciju odgojno-obrazovnog procesa
 
	 
   
  U ODNOSU NA DIJETE
	-sudjelovati u raznovrsnim socijalnim interakcijama djece različitih individualnih i razvojnih mogućnosti i različite kronološke dobi 
  -razvijati autonomnost i emancipaciju u procesu učenja (aktivno sudjelovanje djeteta – „učiti čineći“)
  -razvijati vlastito kritičko mišljenje
  -razvijati sposobnost stvaranja i provjeravanja vlastitih zaključaka
  -osvještavati proces vlastitog mišljenja i učenja
  -kontinuirano jačati i ostvarivati samoorganizacijske i istraživačke potencijale
  -poticati djecu na samostalno djelovanje, mišljenje, odlučivanje
  -poticati djecu na učenje kroz raspravu u funkciji razmjene i razumijevanja
  -razvijati samopouzdanje i samopoštovanje djeteta
  - sposobnost razumijevanja vlastitih potreba (tjelesnih, emocionalnih, spoznajnih, socijalnih,komunikacijskih i sl.)
  - poticanje i razvoj različitih oblika izražavanja djeteta
  -uspostavljanje kvalitetnih odnosa s drugom djecom i odraslima (sudjelovanje, pregovaranje, rješavanje sukoba, razumijevanje i poštivanje različitosti među ljudima)
  -poticanje i razvoj temeljnih kompetencija
  -razvoj samostalnosti u obavljanju aktivnosti (samostalnost djetetova djelovanja, mišljenja i odlučivanja)
  -stjecanje i razvoj vještina učenja (povezivanja sadržaja, logičkoga mišljenja, argumentiranja, zaključivanja i rješavanja problema)


  
	 
   
   
  U ODNOSU NA ODGOJITELJE
	- osvijestiti razumijevanje individualnih razlika među djecom
  -pažljivo i aktivno slušati djecu
  -praćenje i dokumentiranje odgojno-obrazovnog procesa s ciljem što boljeg razumijevanja djece
  -kontinuirano nuditi različite izražajne medije kroz koja djeca mogu izraziti svoja iskustva, konstruirati i rekonstruirati značenja svojih iskustava te ih razmjenjivati s drugom djecom i odraslima
  -razvijati svijest o važnosti zajedničkog dogovaranja, diskusije, razmjene iskustava u cilju unaprjeđenja kvalitete odgojno-obrazovnog rada
  -osiguravati uvjete za demokratičnost, otvorenu i slobodnu komunikaciju i kooperativnost
  -uvažavanje mišljenja djeteta te rasprava s djecom kao podloga za razvoj njihovih socijalnih i građanskih kompetencija
  -poticanje djece na odlučivanje i odgovorno ponašanje


  
	 
  U ODNOSU NA RODITELJE
	-pojačavanje interesa za odgoj i obrazovanje djece uključivanjem	 u programe Rastimo zajedno i različitim aktivnostima u skupini
  -informiranje roditelja o promjenama kontekstualnih  uvjeta i ulogama odgojitelja
  - informiranje o postignućima i napretku djece
  -uključivanje roditelja u neposredni odgojno-obrazovni proces

	-inicijalno viđenje potreba i interesa djece te dogovor
  oko strategije djelovanja 
  -etapno unošenje   promjena   u   prostorno-materijalni
  kontekst i praćenje efekata promjena na proces učenja i
  spontane igre djece
  -dokumentiranje procesa učenja i razvoja djece te izrada
  osobnih mapa djece i mapa profesionalnog razvoja
  odgojiteljica.
  -refleksije odgojiteljica temeljene na
  prikupljenoj	dokumentaciji te dogovori	oko	daljnjeg
  razvoja projekta
  -rad s roditeljima: roditeljski sastanci,individualni razgovori
   uz   prezentaciju   osobnih   mapa   djece   i
  zajedničke radionice djece, odgajatelja i roditelja.
	kontinuirano

	
	
	


 
 
  4.2. Projekti na razini vrtića 
KUTIĆ HUMANOSTI
 
	cilj
	Od najranije životne dobi poticati razvoj društveno odgovorne svijesti i solidarnosti kroz uključivanje u različite humanitarne akcije i odgoj za volontiranje 

	zadatak
	Organizirati  humanitarne akcije u suradnji s navedenim udrugama, obavijestiti i motivirati djecu, roditelje te cijelu lokalnu zajednicu.

	nositelji
	Djelatnici dječjeg vrtića, djeca, roditelji, Humana Nova, azil „Prijatelji“, udruga „Sklonište dobrote“, Gradsko društvo Crvenog križa Čakovec

	vrijeme realizacije
	tijekom pedagoških godina 2024.-2029.

	način praćenja provedbe zadatka
	Fotografije, izvještaji, web stranica vrtića, lokalne novine i portali. 


 
  
ČEP PO ČEP ZA SKUPI LIJEK 
	cilj
	Cilj projekta je razvijati humanitarnu (pomoć oboljelima) i ekološku svijest (prikupljanje plastične sirovine) kod polaznika vrtića. 
  Razvijati osjetljivost za probleme društva koji nas okružuju. Osposobljavanje za autonomno djelovanje i učinkovito upravljanje vlastitim životom, uključujući brigu i preuzimanje odgovornosti za vlastitu psihičku i fizičku dobrobit. 

	[image: ]zadatak
	Cjelogodišnje prikupljanje plastičnih čepova od različitih proizvoda. U hodniku vrtića  nalaziti će se dvije posebne kutije u koju će djeca s roditeljima ubaciti plastične čepove s boca vode, sokova, jogurta, šampona… 
  U mjesecu lipnju zbrojiti ćemo ukupnu količinu čepova, a prikupljene čepove poslati ćemo Udruzi oboljelih od leukemije i limfoma Čakovec.

	nositelji
	Djelatnici dječjeg vrtića, Udruga oboljelih od leukemije i limfoma

	vrijeme realizacije
	tijekom pedagoških godina 2024.-2029.

	način praćenja provedbe zadatka
	Fotografije, evidencije o prikupljenoj količini čepova, izvještaji, web stranica vrtića, lokalne novine i portali. 


  



 
SIGURNIJE ŠKOLE I VRTIĆI
 
	cilj
	Unaprijediti sigurnost u dječjem vrtiću i jačati otpornost pojedinca na krizne situacije od najranije životne dobi 

	zadatak
	Provoditi aktivnosti vezane uz sigurnost djece u dječjim vrtićima te ih dokumentirati. Ažurno voditi ostvarivanje aktivnosti na platformi Hrvatskog Crvenog križa te težiti ostvarivanju statusa sigurnog vrtića.

	nositelji
	Zdravstvena voditeljica, stručna suradnica pedagoginja te odgojiteljice i djeca, Hrvatski Crveni križ

	vrijeme realizacije
	tijekom pedagoških godina 2024.-2029.

	način praćenja provedbe zadatka
	Fotografije, izvještaji, web stranica vrtića.


 
  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
„BILTEN“
 
	PODACI O PROJEKTU

	Naziv projekta:
	Bilten – Vijesti iz vrtića 

	Naziv dječjeg vrtića:
	Dječji vrtić Selnički zvončići

	Tematsko područje/područja:
	Osvještavanje i osnaživanje komunikacije i suradnje s roditeljima i lokalnom zajednicom.

	Voditelji projekta

	Ime i prezime voditelja:
	Profil/zanimanje voditelja:

	Mateja Tuksar
	Ravnateljica Dječjeg vrtića Selnički zvončići

	Sanjana Novinić
	Stručni suradnik pedagog

	Sudionici uključeni u projekt

	Odgojitelijce dječjeg vrtića „Selnički zvončići“.

	CILJ PROJEKTA

	Osvijestiti važnost kvalitetne komunikacije s roditeljima za stvaranje optimalnih uvjeta cjeloviti rast i razvoj svakog pojedinog djeteta. Cilj projekta je kvalitetno i cjelovito dokumentirati proces učenja djece (učiniti proces učenja vidljivim) te kvalitetnom dokumentacijom (u vidu mjesečnog glasila) maksimalno pridonijeti osnaživanju partnerskog odnosa s roditeljima i lokalnom zajednicom u kojoj vrtić djeluje. 

	U odnosu na dijete
	Osnažiti kapacitete odgojno-obrazovnih djelatnika za razumijevanje djetetovih interesa i potreba te sukladno istima organizirati odgojno-obrazovni rad u odgojno-obrazovnoj skupini. Nadalje, cilj je osposobiti odgojitelje i druge stručne djelatnike za prikupljanje, promišljanje i evoluiranje prikupljene dokumentacije. 

	U odnosu na roditelje i lokalnu zajednicu
	Na temelju prikupljene i evaluirane dokumentacije stvarati snažnije odnose komunikacije i suradnje s roditeljima kao i sukonstrukcija kulture zajednice u kojoj vrtić djeluje.

	Metode rada
	- prikupljanje dokumentacije (etnografskih zapisa, fotodokumentacija, dječji radovi)
  - refleksije prikupljene dokumentacije
  - izvješće o prikupljenoj dokumentaciji
  - grafički dizajn mjesečnog broja.

	Sredstva potrebna za provođenje projekta
	- fotoaparat (mobilni telefoni), računalo s programom (MsWord) za grafičku obradu podataka, papir, printer.

	Način praćenja provedbe zadatka
	- fotografije, izvještaj, objava na službenoj web stranici vrtića

	Vremenik
	Na mjesečnoj razini tijekom pedagoških godina 2021.-2026.(petogodišnje planiranje).

	Opis aktivnosti projekta:

	Tijekom pedagoške godine pratimo dječje aktivnosti i prikupljamo dokumentaciju. Provedene aktivnosti zabilježimo fotodokumentacijom, a zatim istu evaluiramo i pridružimo joj tekst namijenjen roditeljima. Svrha teksta i fotografija je kratko i jednostavno roditelje informirati o aktivnostima u odgojno-obrazovnoj skupini i na razini vrtića kao cjeline


  
 
„EKO VRTIĆ“
	PODACI O PROJEKTU

	Naziv projekta:
	Projekt EKO vrtića

	Naziv dječjeg vrtića:
	Dječji vrtić Selnički zvončići

	Tematsko područje/područja:
	Osvještavanje i osnaživanje važnosti okoliša i održivog razvoja

	Voditelji projekta

	Ime i prezime voditelja:
	Profil/zanimanje voditelja:

	Tim Dječjeg vrtića Selnički zvončići
	odgojitelji, zdravstvena voditeljica, stručni suradnik, kuharica, servirka, spremačica, domar

	Sudionici uključeni u projekt

	Djelatnici dječjeg vrtića Selnički zvončići, roditelji/skrbnici, djeca, lokalna zajednica, tvrtke partneri.

	Djeca uključena u projekt

	Broj djece: 
	Dob djece/odgojna skupina:

	84
	Sve odgojno-obrazovne skupine Dječjeg vrtića Selnički zvončići

	CILJ PROJEKTA

	Osvještavanje važnosti očuvanja okoliša i održivog razvoja kroz sve segmente odgojno obrazovnog rada, implementirajući poželjna ponašanja i stavove u svakodnevni život djece i djelatnika vrtića.
  Zadaća je odgojiti mlade generacije osjetljivima na pitanja okoliša i osposobiti ih za donošenje odluka o razvitku društva u budućnosti.

	U odnosu na dijete
	Potaknuti razvoj ekološki osviještenih stavova i ponašanja kod djeteta koje doživljavanjem i aktivnim učenjem usvaja osnovna znanja o načinima brige i očuvanja okoliša, razvija pozitivna ponašanja i vještine koje doprinose očuvanju prirode uz podržavanje optimalnog i cjelovitog djetetovog razvoja.

	U odnosu na odgojitelje
	Kontinuirano educiranje iz područja odgoja i obrazovanja za održivi razvoj te sudjelovanje u realizaciji provođenja Eko programa.

	U odnosu na roditelje i lokalnu zajednicu
	Upoznati roditelje i lokalnu zajednicu s ciljevima Eko programa te ih poticati na uključivanje i suradnju u realizaciji postavljenih cilja.

	ODGOJNO-OBRAZOVNI CILJEVI

	Odgojni ciljevi
  - poticanje senzibiliteta za ekološki odgoj
  - razvijanje ekološki osviještenog djeteta promovirajući ponašanja, vještine i navike življenja usmjerene na vrijednosti odgoja za održivi razvoj
  - razvijanje i poticanje kritičnosti u odnosu na ekološki problem suvišnog odlaganja smeća i recikliranja
  Obrazovni ciljevi
  - upoznavanje okoliša koji nas okružuje- zemlja, zrak, sunčeva energija…
  - povećati razinu znanja, sposobnost i motiviranost djece za očuvanje i brigu za okoliš, kroz usvajanje novih spoznaja i vještina
  -
  Funkcionalni ciljevi
  - razvoj i poticanje koncentracije, pažnje i pamćenja
  - razvoj opažanja
  -aktivno sudjelovanje u brizi za voće/povrće, bilje
  - zapažanja o rastu i razvoju biljaka te spoznaje o utjecaju različitih vremenskih uvjeta na njihov rast
  -stjecanje znanja i iskustva u baratanju raznim alatima i predmetima

	Metode rada
	- metoda razgovora
  - metoda usmenog izlaganja
  - metoda demonstracije

	Sredstva potrebna za provođenje projekta
	- papir i plakati za informiranje roditelja o akcijama sakupljanja starog papira, plastičnih čepova

	Način praćenja provedbe zadatka
	- fotografije, izvještaj, objava na službenoj web stranici vrtića

	Aktivnosti tijekom godine
	Nositelji aktivnosti
	Vrijeme

	- sakupljanje papirnatog otpada u uredima i odgojnim skupinama
  -suradnja s tvrtkom STR Akumulator u zbrinjavanju baterija
  - iskorištavanje starog papira za potrebe crtanja, obostrano iskorištavanje papira
  - odlaganje bio-otpada 
  - ekonomična potrošnja papirnatih ubrusa
  - štednja energije i vode (ekonomična upotreba struje, vode, klimatizacija…)
  - suradnja s Udrugom oboljelih od limfoma i leukemije, skupljanje i zbrinjavanje plastičnih čepova
  -formiranje i održavanje vrta i biljaka u njima
	Djelatnici dječjeg vrtića, djeca, roditelji, lokalna zajednica
	Tijekom pedagoške godine

	Opis aktivnosti projekta:

	Tijekom pedagoške godine brojnim ekološkim aktivnostima želimo osnaživati ekološku svijest djece i važnost očuvanja okoliša. U suradnji s tvrtkama partnerima, a prema potrebama organizirati će se akcije sakupljanja i zbrinjavanja baterija i plastičnih čepova. 
  Tijekom godine djecu ćemo poticati na ekonomičnu upotrebu vode i papirnatih ubrusa, a za crtanje ćemo ponuditi reciklirani i stari papir.
  U suradnji s roditeljima i tvrtkama partnerima formirat ćemo vrt i u njemu zasaditi povrće i bilje o kojem ćemo se brinuti i o kojem ćemo na aktivan način stjecati znanja.

	U odnosu na djecu:
  (stečena znanja, vještine i kompetencije djece)
	U odnosu na ostale: 
  (vrtić, voditelje projekta, ostale sudionike uključene u projekt, širu zajednicu)

	Djeca će putem istraživačkih aktivnosti i neposrednim iskustvom razvijati i osnaživati ekološku svijest. Sudjelovanjem u aktivnostima djeca će stupati u raznovrsne interakcije s vršnjacima i odraslima. Aktivnosti će potaknuti djecu na stvaranje vlastitih individualnih stavova i mišljenja. Aktivnosti projekta djecu potiče na samoprocjenu, tj. uspostavljanje uzročno-posljedične veze između vlastitih izbora i ponašanja i ponašanja ostalih sudionika odgojnoga procesa.
	Projekt će osnažiti partnerstvo s roditeljima i širom socijalnom zajednicom, a pritom će se maksimalno iskoristiti potencijali recikliranih materijala kao i smanjiti potrošnja energenata u dječjem vrtiću. 

	
	
	
	
	






  
 5.	 SURADNJA I PARTNERSKI ODNOSI
 	 Okruženje u kojem dijete ima priliku ostvariti se kao aktivni građanin zajednice treba se graditi na kulturi otvorenog dijaloga i demokratskih odnosa na svim razinama odgojno- obrazovne ustanove. Svi čimbenici uključeni u odgojno-obrazovni proces trebali bi svojim potencijalima, trenutnim mogućnostima i sposobnostima doprinositi ostvarivanju zajedničke vizije Vrtića. Na to utječe kvaliteta znanja, stavova i djelovanja svih odraslih te njihovi međusobni odnosi i zajednički rad, a, uz okruženje, sve to izravno utječe  na djecu. Zbog toga je vrlo važno roditelje, odnosno, skrbnike djeteta prihvatiti i poštivati kao ravnopravne članove vrtića – partnere što se ostvaruje omogućavanjem izravnog sudjelovanja u neposrednom odgojno-obrazovnom procesu raznim oblicima suradnje u kojima i obitelji međusobno mogu učiti jedne od drugih i međusobno se podržavati. Partnerstvo s roditeljima jedno je od temeljnih načela Nacionalnog kurikuluma za rani i predškolski odgoj i obrazovanje te se u našem Vrtiću želi ostvariti i uz provedbu programa „Rastimo zajedno“.
6.	 STRUČNO USAVRŠAVANJE DJELATNIKA I CJELOŽIVOTNO UČENJE
      Kurikulum pretpostavlja osiguravanje visoke razine kvalitete odgojno- obrazovne prakse. Obveza je svih čimbenika odgojno-obrazovnog procesa stalno promišljati i evaluirati kvalitetu odgojno-obrazovne prakse kao i djelovati u smjeru njezina stalnog unaprjeđenja, pri čemu je neizostavna i kvaliteta vlastitog profesionalnog rasta i razvoja. Odgojno-obrazovni djelatnici, kao refleksivni praktičari i istraživači, kroz akcijska istraživanja povezuju teoriju i praksu te na taj način jačaju svoje kompetencije i podižu kvalitetu rada. Akcijska istraživanja pružaju informacijski i transformacijski potencijal, odnosno, mijenjaju stavove, vrijednosti i uvjerenja odgojno-obrazovnih djelatnika. Također, odgojno- obrazovni djelatnici imaju obvezu stvaranja profesionalnih zajednica učenja umrežavanjem vrtića, ali i uključivanjem ostalih značajnih institucija (Sveučilišta, Agencije za odgoj i obrazovanje i sl.) u proces profesionalnog rasta i razvoja.
 
   Predsjednik Upravnog vijeća

